На основу члана 3. Одлуке о Општинском већу општине Гаџин Хан (“Службени лист града Ниша“, бр.83/2012), Програма мера подршке за спровођење пољопривредне политике и политике руралног развоја општине Гаџин Хан за 2018. годину, усвојеном на 82. седници Општинског већа општине Гаџин Хан одржаној 07.06.2018. године,

Општинско веће општине Гаџин Хан на 84. (осамдесетчетвртој) седници одржаној 20.06.2018. године, доноси

Р Е Ш Е Њ Е

О ОБРАЗОВАЊУ

КОМИСИЈЕ ЗА КОНТРОЛУ КОРИСНИКА ДОДЕЉЕНИХ ПОДСТИЦАЈА ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНИХ ГАЗДИНСТАВА НА ТЕРИТОРИЈИ ОПШТИНЕ ГАЏИН ХАН

Формира се Комисија за контролу корисника додељених подстицаја за инвестиције у физичку имовину пољопривредних газдинстава на територији општине Гаџин Хану за претходне 5 године у следећем саставу:

1. **Горан Стојиљковић,** председник
2. **Зоран Мартиноски,** члан
3. **Марјан Миленковић,** члан
4. **Марјан Марковић,** члан
5. **Небојша Живковић**, члан

Задатак Комисије је да утврди да ли корисник подстицаја користи предмет за који је остварио подстицаје у складу са решењем Комисије за спровођење програма мера пољопривредне политике и политике руралног развоја о додели подстицаја, односно да утврди да:

1) опрему и механизацију која је предмет инвестиције за коју је остварио подстицаје користи у складу са предвиђеном **наменом**;

2) опрему и механизацију која је предмет инвестиције за коју је остварио подстицаје **не отуђи** и не даје другим лицима у закуп, у року од 5 година од дана исплате подстицаја;

3) набављена грла, не отуђи стеоне јунице **у року од 5 година**, у овчарству и козарству мушка грла у року од 2 године, женска грла у року од 5 година, а у свињарству мушка грла у року од 1 године а женска у року од 3 године;

4) не отуђи засаде у периоду заснивања и експлоатације- у зависности од воћне врсе;

5) **сву документацију** која се односи на инвестицију чува **најмање 5 година** од дана исплате подстицаја;

6) **омогући вршење контроле** на лицу места у периоду од 5 година од дана исплате подстицаја;

7) да изврши контролу над набавком основних средстава из пољопривредних кредита банака чију камату суфинансира општина.

Корисник подстицаја за кога се записником Комисије за контролу додељених подстицаја утврди да није поступао у складу решењем и горе наведеним одредбама, дужан је да врати примљени износ подстицаја, са припадајућом законском затезном каматом на основу решења о повраћају средстава које доноси Комисија за спровођење програма мера пољопривредне политике и политике руралног развоја, а на основу достављеног записника.

ОПШТИНСКО ВЕЋЕ ОПШТИНЕ ГАЏИН ХАН

Број: 06-320-329/18-III

У Гаџином Хану, 20.06.2018.године

ПРЕДСЕДНИК

Саша Ђорђевић